ΓΡΑΠΤΗ ΕΡΩΤΗΣΗ E-1767/02

υποβολή: Mario Borghezio (NI) προς την Επιτροπή

(21 Ιουνίου 2002)

Θέμα: Επέκταση της λήψης δακτυλικών αποτυπωμάτων για τους εξωκοινοτικούς

Δεδομένου ότι:

- ο κανονισμός (ΕΚ) 2725/2000(1) Eurodac, σε ισχύ περίπου από διετίας, προβλέπει ρητά, στο άρθρο 8, ότι το κράτος μέλος λαμβάνει πάραυτα τα δακτυλικά αποτυπώματα όλων των δακτύλων κάθε αλλοδαπού ηλικίας τουλάχιστον 14 ετών που συλλαμβάνεται από τις αρμόδιες αρχές ελέγχου κατά την παράνομη διάβαση διά ξηράς, διά θαλάσσης ή από αέρος των συνόρων του εν λόγω κράτους μέλους, ρύθμιση που εφαρμόζεται σε όλους τους αιτούντες άσυλο και τους λαθρομετανάστες,

- ωστόσο, η αντιμετώπιση της αυξανόμενης εγκληματικότητας που συνδέεται με τη μετανάστευση και, κυρίως, η δράση τωνπηρεσιών πληροφοριών για την αντιμετώπιση της τρομοκρατίας καθιστούν απαραίτητο να μπορούν οι αρμόδιες αρχές της αστυνομίας και οι δικαστικές αρχές να διακριβώνουν με βεβαιότητα τα στοιχεία ταυτότητας των μεταναστών,

- σήμεραπάρχουν χώρες της ΕΕ που έχουν ήδη εγκρίνει (Βέλγιο) ή πρόκειται να εγκρίνουν σύντομα (Ιταλία) γενικευμένα μέτρα για την αναγνώριση της ταυτότητας των εξωκοινοτικών αλλοδαπών μέσω των δακτυλικών αποτυπωμάτων,

δεν θεωρεί η Επιτροπή σκόπιμο να προβλέψει, ακόμη και στο πλαίσιο των εργασιών της προσεχούς συνόδου κορυφής της Σεβίλλης, τη γενικευμένη εφαρμογή των διαδικασιών αυτών σε ευρωπαϊκό επίπεδο, για λόγους ασφάλειας, ελέγχου της λαθρομετανάστευσης και πρόληψης και αντιμετώπισης της τρομοκρατίας·

(1) ΕΕ L 316 της 15.12.2000, σελ. 1.

Απάντηση του κ. Vitorino εξ ονόματος της Επιτροπής

(17 Ιουλίου 2002)

Σκοπός του συστήματος Eurodac είναι να διευκολύνει την αποτελεσματική εφαρμογή της Σύμβασης του Δουβλίνου(1) και του προταθέντος Κανονισμού II του Δουβλίνου(2).

Η κεντρική μονάδα του Eurodac συλλέγει και/ή αντιπαραβάλλει τα δακτυλικά αποτυπώματα των αιτούντων άσυλο και κάποιων άλλων κατηγοριώνπηκόων τρίτης χώρας, τα οποία έχουν διαβιβαστεί από τα κράτη μέλη. Απ' τη μία πλευρά, αυτές οι άλλες κατηγορίες αφορούν σε αλλοδαπούς, οι οποίοι συλλήφθηκαν κατά την παράνομη διάβαση των συνόρων ενός κράτους μέλους, προερχόμενοι από μία τρίτη χώρα και οι οποίοι δεν αναγκάστηκαν να γυρίσουν πίσω και από την άλλη πλευρά σε αλλοδαπούς, οι οποίοι εντοπίστηκαν διαμένοντες παράνομα σ' ένα κράτος μέλος.

Σε όλες τις περιπτώσεις, τα δακτυλικά αποτυπώματα λαμβάνονται και διαβιβάζονται με μοναδικό σκοπό την διευκόλυνση των κρατών μελών στο να προσδιορίσουν ποιο από αυτά θα είναιπεύθυνο για την εξέταση αίτησης ασύλου βάσει της Σύμβασης του Δουβλίνου. Η πρόταση ενός κράτους μέλους περί χρήσεως στοιχείων Eurodac για αστυνομικούς σκοπούς, ως ένα επιπλέον μέτρο αντιμετώπισης της τρομοκρατίας, διαβιβάστηκε στο Συμβούλιο, συμπεράσματα δεν έχουν όμως γνωστοποιηθεί επί του παρόντος.

Η Επιτροπή δεν προβλέπει τηνποβολή κάποιας πρότασης βάσει της οποίας θα λαμβάνονται και θα συλλέγονται αποτυπώματα από άτομα, τα οποία δεν εμπίπτουν στις προαναφερθείσες κατηγορίες.

(1) Σύμβαση, η οποία καθορίζει τοπεύθυνο κράτος μέλος για την εξέταση αίτησης ασύλου πουποβάλλεται σε ένα κράτος μέλος — ΕΕ C 254 της 19.8.1997.

(2) Πρόταση κανονισμού του Συμβουλίου για τη θέσπιση των κριτηρίων και των μηχανισμών για τον προσδιορισμό του κράτους μέλους που είναιπεύθυνο για την εξέταση αίτησης ασύλου πουποβάλλεται σε ένα κράτος μέλος απόπήκοο τρίτης χώρας, ΕΕ C 304 E της 30.10.2001.